EkBass/fiwiki-20250220-pages-articles huggingface dataset:
Etelä-Korean miesten lentopallomaajoukkue

Etelä-Korean miesten lentopallomaajoukkue edustaa Korean tasavaltaa kansainvälisissä lentopallon maajoukkueturnauksissa. Sen sijoitus maailmanrankingissa vuonna 2017 on 21. == Historia == Etelä-Korean miesten lentopallomaajoukkueen historia 40 vuoden ajalta on epätasaista menestystä. Maa on esiintynyt olympialaisissa vuodesta 1964 lähtien ja sen paras olympiasijoitus on viides sija vuoden 1984 Los Angelesin kesäolympialaisista. Etelä-Korean miesten lentopallomaajoukkue on voittanut kolme kertaa Aasian turnauksen: vuonna 1978 Bangkokissa, 2002 Busanissa ja 2006 Dohassa. Lentopallon maailmancupissa joukkueen paras sijoitus on viides vuodelta 1991. Aasian mestaruuden joukkue on ottanut nimiinsä vuosina 1989, 1993, 2001 ja 2003. Vuoden 2006 maailmanliigassa Etelä-Korea voitti neljä ottelua kahdestatoista. Tämä sijoitus ei kuitenkaan tyydyttänyt Etelä-Koreaa, joka majaili tuolloin maailmanrankingissa sijalla 12. Kokemus maailmanliigasta antoi kuitenkin joukkueelle lisää kovuutta, joka oli tärkeä osa-alue Etelä- Korean voittaessa Aasian turnauksen Dohassa. == Lähteet == Miesten lentopallomaajoukkue Luokka:Lentopallomaajoukkueet
Edward Livingston

Edward Livingston (28. toukokuuta 1764 Clermont, New York – 23. toukokuuta 1836 Hudson River, Barrytown, New York) oli yhdysvaltalainen juristi ja poliitikko. Livingston valmistui juristiksi College of New Jerseystä (nykyisestä Princetonin yliopistosta) vuonna 1781. Vuosina 1795–1801 hän istui New Yorkin edustajana Yhdysvaltain edustajainhuoneessa, minkä jälkeen hän toimi vuosina 1801–03 New Yorkin pormestarina. 1804 Livingston muutti Louisianan New Orleansiin. Livingston palasi Yhdysvaltain edustajainhuoneeseen vuosiksi 1823–29 edustaen tällä kertaa Louisianaa. Vuosina 1829–31 Livingston toimi Louisianan senaattorina, mutta hän erosi kesken kauden, kun presidentti Andrew Jackson nimitti hänet ulkoministeriksi vuosiksi 1831–1833. Tämän jälkeen Livingston toimi vielä vuosina 1833–35 Yhdysvaltain lähettiläänä (minister plenipotentiary) Ranskassa. Hänen vanhempi veljensä oli Yhdysvaltain ensimmäinen ulkoministeri Robert R. Livingston. == Lähteet == Luokka:New Yorkin pormestarit Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltain ulkoministerit Luokka:Vuonna 1764 syntyneet Luokka:Vuonna 1836 kuolleet
Kelly LeBrock

Kelly LeBrock (s. 24. maaliskuuta 1960 New York) on yhdysvaltalainen näyttelijä. == Perhe ja ura == Kellyn isä oli Kanadan ranskalainen ja äiti irlantilainen. Hän oli naimisissa ensimmäisen kerran elokuvatuottaja- ravintoloitsija Victor Drain kanssa vuosina 1984–1986. Hän avioitui vuonna 1987 uudelleen, nyt Steven Seagalin kanssa ja avioliitto kesti vuoteen 1996. Heille syntyi kolme yhteistä lasta; Annaliza (s. 1987), Dominicki (s. 1990) ja Arissa (s. 1993). Avioeron jälkeen LeBrock muutti eteläisen Kalifornian syrjäseudulle ja eli muun muassa kokonaan ilman televisiota. Hän avioitui kolmannen kerran vuonna 2007 investointipankkiiri Fred Steckin kanssa. LeBrock jäi kiinni vuonna 2003 rattijuopumuksesta. == Filmografia == * Unelmien nainen (The Woman in Red, 1984) * Lisa – unelmien nainen (Weird Science, 1985) * Vaikeasti tapettava (Hard to Kill, 1990) * Petosten verkko (Betrayal of the Dove, 1993) * Tappajan jäljet (Tracks of a Killer, 1995) * Kovaa peliä villissä lännessä (Hard Bounty, 1995) * Takaa haettu (Wrongfully Accused, 1998) * The Sorcerer's Apprentice (2002) * Zerophilia (2005) * Gamers (2006) * The Mirror (2007) == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Vuonna 1960 syntyneet Luokka:Elävät henkilöt
Wrangel (täsmennyssivu)

Wrangel tai Wrangell voi tarkoittaa seuraavia: * Wrangel, sukunimi * Wrangelinsaari (ven. Остров Врангеля, Ostrov Vrangelja), Venäjälle kuuluva saari Pohjoisessa jäämeressä Tšuktšimeren ja Itä-Siperian meren välissä * Wrangell Island, saari Alaskassa * Wrangell, kaupunki saarella * Wrangell-St. Eliasin kansallispuisto Alakassa * Mount Wrangell, tulivuori kansallispuistossa * Wrangelin salmi * Wrangelinvuoret (Wrangell Mountains) * Wrangelin palatsi Tukholmassa ;Ruotsin merivoimat * Wrangel-luokka, hävittäjäluokka *HMS Wrangel (1666), alus *HMS Wrangel (1742), kaleeri *HMS Wrangel (1917), Wrangel-luokan hävittäjä. ==Sukunimi== * Wrangel, suku * Carl Gustaf Wrangel af Salmis (1613–1676), ruotsalainen sotilas ja salaneuvos * Carl Gustaf Otto Kristian Wrangel (s. 1839), hippologi, kirjailija * Carl Henrik Wrangel af Adinal (1681–1755), ruotsalainen sotamarsalkka * Didrik Wrangel af Adinal (1637–1706), kuninkaallinen neuvonantaja * Ferdinand von Wrangel (Ferdinand Petrovitš Wrangel, 1797–1870), Venäjän laivaston amiraali * Friedrich von Wrangel (1784–1877), kreivi, preussilainen marsalkka * Georg Gustav von Wrangell (1728–1895), maaherra Ruotsissa, Karl Henrikin poika * Hedda Wrangel (1792–1833), ruotsalainen paronitar, laulaja ja säveltäjä, Henning Gustav Wrangel af Adinalin puoliso * Herman Wrangel (1584–1643), Liivinmaan ruotsalainen kenraalikuvernööri, marsalkka ja salaneuvos * Pjotr Wrangel (1878–1928), valkoisten johtaja Venäjän sisällissodassa Luokka:Luettelot henkilöistä sukunimen mukaan
Telesto (kuu)

Telesto on Saturnuksen kuu, jonka löysivät Brad Smith, Harold Reitsema, Stephen Larson, ja John Fountain 8. huhtikuuta 1980. Se tunnetaan myös nimillä Saturn XIII ja TethysB. Telesto, jolla on sama kiertorata Tethyksen ja Calypson kanssa, sijaitsee Tethyksen Lagrangen pisteessä L4. Cassini-Huygens- luotain suoritti ohilennon 11. lokakuuta 2005, jonka perusteella Teleston pinta näyttäisi olevan yllättävän sileä. ==Lähteet== Luokka:Saturnuksen kuut
George Dzundza

George F. Dzundza (s. 19. heinäkuuta 1945, Rosenheim) on saksalaissyntyinen yhdysvaltalainen näyttelijä. Myöhemmin Dzundza on tullut tutuksi Kova laki -televisiosarjasta, jossa hän näytteli etsivä Max Greeveytä. Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1945 syntyneet Luokka:Elävät henkilöt
…Baby One More Time (kappale)

…Baby One More Time on yhdysvaltalaisen laulaja Britney Spearsin debyyttisingle samannimiseltä esikoisalbumilta (1999). Kappaleen on kirjoittanut ruotsalainen musiikkituottaja Max Martin ja sen on tuottaneet Martin ja Rami. Popkappale kertoo eron jälkeisistä tunteista. Jive Records julkaisi kappaleen 23. lokakuuta 1998. Singlen B-puolena on kappale ”Autumn Goodbye”. Kappale nousi singlelistan ensimmäiselle sijalle kaikissa maissa, joissa se listattiin. Single on yksi kaikkien aikojen myydyimmistä, ja sitä on myyty yli 10 miljoonaa kappaletta. Singlen musiikkivideolla Britney herätti kohua tanssimalla niukassa katolilaista koulupukua muistuttavassa asussa. ==Listasijoitukset== Lista (1998/1999) Paras sijoitus Canadian Singles Chart 1 U.S. Billboard Hot 100 1 U.S. Billboard Top 40 Mainstream 1 Australian ARIA Singles Chart 1 Austrian Singles Chart 1 Belgian Walloon Singles Chart 1 Danish Singles Chart 1 Dutch Singles Chart 1 European Hot 100 Singles 1 Finnish Singles Chart 1 French SNEP Singles Chart 1 German Singles Chart 1 Irish Singles Chart 1 Italian Singles Chart 1 New Zealand Singles Chart 1 Norwegian Singles Chart 1 Swedish Singles Chart 1 Swiss Singles Chart 1 UK Singles Chart 1 == Lähteet == Luokka:Vuoden 1998 kappaleet Luokka:Britney Spearsin kappaleet Luokka:Billboard Hot 100 -listan ykköset
Dipsomania

Dipsomania eli periodialkoholismi eli jaksoittaisjuopottelu eli tuurijuoppous on alkoholismin muoto. Dipsomaani voi olla pitkiä aikoja raittiina, mutta ryhdyttyään juomaan hänelle tulee useiden päivien, jopa viikkojen pituisia juomaputkia. ==Lähteet== Luokka:Alkoholismi
Vuoden 1922 konklaavi

Vuoden 1922 konklaavi eli paavin valitseva kardinaalien kokous pidettiin 2. helmikuuta - 6\. helmikuuta 1922. Konklaavi valitsi uudeksi paaviksi italialaisen Achille Rattin, joka otti nimekseen Pius XI. Vuoden 1922 konklaavi kokoontui valitsemaan seuraajaa samana vuonna kuolleelle paavi Benedictus XV:lle. Konklaavin alkaessa vahvimmat ehdokkaat paaviksi olivat kardinaalivaltiosihteeri Pietro Gasparri ja kardinaali Pietro La Fontaine, mutta kummankaan ei onnistunut kerätä taakseen tarvittavaa kahden kolmanneksen enemmistöä. Kun kumpikaan ehdokas ei näyttänyt saavan tarpeeksi kannatusta, sanoi Gasparri Rattille: 14\. äänestyskerralla konklaavi päätyi kompromissiehdokkaaseen, tiedemiehenäkin mainetta keränneeseen Rattiin. Hän otti nimekseen Pius XI, vaikka jatkoikin edeltäjänsä linjalla eikä Pius X:n. Jo paavin antaessa perinteistä urbi et orbi -siunaustaan oli havaittavissa muutosta, koska paavi antoi poikkeuksellisesti siunauksensa Pietarinkirkon ulkoparvekkeelta eikä sisältä, kuten "Vatikaanin vangit" olivat tehneet. Tämä osoitti selvästi, että uusi paavi halusi ratkaista Italian ja Vatikaanin välisen riidan, Vatikaanin vankeuden.Heininen 2004, s. 133 == Lähteet == * === Viitteet === 1922 Konklaavi
Control (vuoden 2007 elokuva)

Control on vuonna 2007 valmistunut brittielokuva post-punk-yhtye Joy Divisionin itsemurhaan päätyneestä laulajasta, Ian Curtisista. Se on rock- valokuvaajan ja musiikkivideo-ohjaajan Anton Corbijn ensimmäinen pitkä elokuva, joka perustuu Curtisin lesken, Deborah Curtisin muistelmateokseen Touching From a Distance. Deborah Curtis toimi myös yhtenä elokuvan tuottajista. Pääosaa esittää Sam Riley. Elokuvan nimi on otettu Joy Divisionin kappaleesta "She's Lost Control", joka johdattelee elokuvan tärkeätä teemaa, hallintaa, jota Curtis ei koskaan elämässään saavuttanut. Kappale perustuu tosielämän epileptiseen tyttöön, jonka Curtis tunsi olevan oma kohtalotoverinsa. Tyttö myös nähdään elokuvassa. Elokuva sai ensi-iltansa Cannesin elokuvajuhlilla, ja Suomessa se nähtiin ensin Rakkautta ja anarkiaa -festivaaleilla. == Elokuvan arviointeja == Control on saanut osakseen lähes yksimielisen positiivista palautetta. Suurin osa suomalaisista nettilähteistä on antanut elokuvalle arvosanan neljä tähteä viidestä. Corbijnin ohjausta on kiitelty sen autenttisuudesta ja realistisuudesta, ja ohjaajaa on muutenkin kehuttu tavasta, jolla hän luo päähenkilöstään mielenkiintoisen henkilökuvan ilman turhaa tyylittelyä. Elokuvan visuaalinen kauneus liittyy vahvasti elokuvan kuvaukseen, jota on kuvailtu valokuvamaiseksi ja kiinnostavaksi. Elokuva kuvaa myös tarkasti Curtisin ongelmia ja epilepsiaa. Näyttelijöistä eniten arvostusta on kerännyt Sam Riley, jonka roolisuoritusta on kuvattu ilmiömäiseksi ja tarkaksi esikuvalleen. Elokuvakriitikko Roger Ebert antoi elokuvalle arvosanan 3,5/4 tähteä. Joy Divisionin entiset jäsenet Peter Hook ja Stephen Morris kritisoivat sitä, että useimmat faktat Curtisista on muunneltu elokuvasovitukselle sopivampaan muotoon. == Rooleissa == ==Lähteet== == Aiheesta muualla == === Arvostelut === * Elitisti: Control (2007) Luokka:Brittiläiset draamaelokuvat Luokka:Vuoden 2007 brittiläiset elokuvat Luokka:Elämäkertaelokuvat Luokka:Musiikkielokuvat Luokka:Anton Corbijnin ohjaamat elokuvat Luokka:Elokuvat terveydenhoidosta
Željko Šturanović

Željko Šturanović (, 31. tammikuuta 1960 Nikšić, Jugoslavia – 30. kesäkuuta 2014 Villejuif, Ranska) oli Montenegron pääministerinä 10. marraskuuta 2006 alkaen. Šturanović kuului Montenegron demokraattiseen sosialistipuolueeseen (Demokratska Partija Socijalista Crne Gore). Šturanović oli Milo Đukanovićin hallituksessa. Đukanovićin jätettyä lokakuussa 2006 pääministerin asema puolue valitsi Šturanovićin. Häneltä diagnosoitiin harvinainen kasvain keuhkossa 2007, mutta hän jatkoi edelleen pääministerinä. Hän jätti eronpyyntönsä 31. tammikuuta 2008 terveyssyistä. ==Lähteet== Luokka:Montenegron pääministerit Luokka:Vuonna 1960 syntyneet Luokka:Vuonna 2014 kuolleet
Laulava idiootti

Laulava idiootti on Pelle Miljoonan järjestyksessään yhdeksäs albumi. Se julkaistiin vuonna 1983. == Kappaleet == Kaikki kappaleet säveltänyt ja sanoittanut Pelle Miljoona. A-puoli # # # # # B-puoli # * # # == Kokoonpano == * Pelle Miljoona – laulu, kitara, huuliharppu * Dave Lindholm – kitara * Vando Suvanto – rummut * Mats Hulden – basso * Måns Groundstroem – kosketinsoittimet === Tuotanto === * Måns Groundstroem – tuottaja * Kari Kalén – kansi * Juho Juntunen – etukannen kuva == Lähteet == * Discogs - Laulava Idiootti kuvina === Viitteet === Luokka:Pelle Miljoonan albumit Luokka:Vuoden 1983 albumit Luokka:Måns Groundstroemin tuottamat albumit
Jos...

Jos... on Pelle Miljoonan järjestyksessään kymmenes albumi. Se julkaistiin vuonna 1984. == Kappaleet == Kaikki kappaleet säveltänyt, sanoittanut ja sovittanut Pelle Miljoona. A-puoli # # # # # B-puoli # * # # # CD:n bonuskappaleet # * # == Tekijät == ===Muusikot=== * Pelle Miljoona: laulu * Stefan Piesnack: kitara * Jesu Hämäläinen: basso * Wando Suvanto: rummut, laulu avustivat: * Esa Kotilainen: kosketinsoittimet * Jukka Orma, Timo Toikka: kitara * Äänitys: Timo Toikka & Seppo Myllyrinne / Photosonic Hki * Miksaus: Timo Toikka * Tuottaja: Pekka Aarnio * Kansi: Gogh/Riipinen * Etukannen kuva: Tokio, takakannen kuva: Berliini Levytyssessioiden ollessa vielä kesken Stefan joutui pidätetyksi joten Jukka Orma soitti kitaraa osalla kappaleista. Luokka:Pelle Miljoonan albumit Luokka:Vuoden 1984 albumit Luokka:Pekka Aarnion tuottamat albumit
Kasvot (täsmennyssivu)

Kasvot voi tarkoittaa jotain seuraavista: * kasvot, ihmisen pään alue * Kasvot Marsissa, maamuodostuma Mars-planeetalla * Kasvot, Ingmar Bergmanin elokuva
Musiikki-tv

Musiikki-tv oli Ylen musiikkiohjelma, joka esitti eri musiikkityylien musiikkivideoita sekä koti- että ulkomailta. Lisäksi ohjelmassa oli artistihaastatteluita ja vierailevia artisteja. Ohjelma pyöri vuosina 2006–2009. Aiemmin ohjelman jokainen lähetys noudatti jotain yhtä teemaa, joka saattoi vaihdella lähetysajankohdan tai ajankohtaisuuden suhteen. Lähetyskaavio noudatti skeemaa maanantain tuoreet eli uudet julkaisut, tiistain ääripää eli vaihtoehtomusiikki, keskiviikkona Suomen virallinen lista, torstaina katsojien toiveet ja perjantaina klassikot. Ohjelman tuottajana toimi Yle Viihde. Ohjelman aloittaessa ohjelmaa näytettiin jokaisena arki-iltana. Ohjelma kävi välillä suuren kanavauudistuksen myötä 1. toukokuuta 2007 alkaen YLE Extra -kanavalla, mutta palasi normaalipaikalleen Yle TV2 -kanavalle ennen vuoden loppua. Tällöin Musiikki-tv palasi TV2:n myöhäisiltoihin, ja vuodesta 2009 alkaen ohjelmalla oli vain yksi viikoittainen lähetysaika sunnuntai-iltaisin. Ohjelma oli katsottavissa myös Yle Areenassa. Ohjelmaa juonsivat Laura Vähähyyppä, Erno Kulmala, Juha Lahti, Anne-Mari Aaltonen, Harri Hakanen, Heta Hyttinen, Marja Hintikka, Sonja Kailassaari, Ilkka ”Ile” Uusivuori ja Tomi Saarinen. == Aiheesta muualla == * Musiikki-tv Yle Elävässä arkistossa Luokka:Musiikkiohjelmat Luokka:Yle TV2:n televisio-ohjelmat Luokka:Yle Extran televisio-ohjelmat
Henry Silva

Henry Silva (15. syyskuuta 1926 Brooklyn, New York – 14. syyskuuta 2022 Los Angeles, Kalifornia) oli yhdysvaltalainen näyttelijä, joka tuli tunnetuksi 1960-luvulla elokuvista Mantshurian kandidaatti ja Dollarivirta, sekä useista spagettiwestern-elokuvistaan. == Lähteet == Luokka:Yhdysvaltalaiset näyttelijät Luokka:Vuonna 1926 syntyneet Luokka:Vuonna 2022 kuolleet
GRB

Grb voi tarkoittaa seuraavia asioita: * GRB, Game Rating Board, korealainen ikäluokitusjärjestelmä * GRB (engl. gamma-ray burst), gammapurkauksen lyhenne * grebon kielen tunnus ISO 639-2 järjestelmässä
Vicki Baum

Hedwig "Vicki" Baum (1888 Wien, Itävalta – 1960 Hollywood, Yhdysvallat) oli itävaltalainen kirjailija. Baum toimi journalistina Berliinissä, ennen kuin hän sai mainetta romaanilla Naisyliopplas (1929). Hän oli juutalainen ja muutti Hollywoodiin, kun Loistohotellia alettiin kuvata. Hän sai Yhdysvaltojen kansalaisuuden 1938, jolloin hän alkoi kirjoittaa englanniksi. Hänen kirjansa olivat kiellettyjä Hitlerin aikaisessa Saksassa. Baum syntyi juutalaiseen perheeseen Wienissä. Hän opiskeli konservatoriossa ja soitti alun perin harppua orkesterissa. Hän oli 31-vuotias ensimmäisen kirjansa Frühe Schattenin ilmestyessä. Myöhempiä teoksia ovat Menschen im Hotel (1929, suom. Loistohotelli), jonka pohjalta tehtiin elokuva Grand Hotel (1932). Baum oli kahdesti naimisissa. Hän työskenteli ensimmäisessä maailmansodassa sairaanhoitajana. Baum kuoli Hollywoodissa Los Angelesissa leukemiaan 72 vuoden ikäisenä. Muistelmateoksen Marion ja minä (2005) mukaan suomenjuutalainen viihdelaulaja Marion Rung sai nimensä Baumin romaanista. ==Suomennetut teokset== * Naisylioppilas: romaani (Stud. Chem. Helene Willfüer). suom. Joel Lehtonen. Helsinki: Otava, 1930 * Uimaopettaja Urban Hell (Hell in Frauensee). suom. Unto Koskela. Helsinki: Otava, 1931 * Loistohotelli: romaani (Menschen im Hotel). suom. Clara Borenius. Helsinki: Otava, 1931 * Suuri loppuunmyynti: romaani (Der grosse Ausverkauf). suomentanut Kersti Bergroth. Helsinki: Otava, 1939. – Ota mukaan 33 * Odota minua (Hotel Berlin). suom. Olavi Salas. Helsinki: Tammi, 1947 * Padot murtuvat (Mortgage in life). suom. Olavi Salas. Helsinki: Tammi, 1948. – Aikamme suosittuja 1 * Marion elää (Marion Lebt). suom. Aira Aalto. Helsinki: Karhu, 1948 * Väliverho nousee (Der grosse Pause). suom. Sole Uexküll. Helsinki: Tammi, 1949. – Terhosarja 6 * Kohtalonlento: romaani (Schicksalsflug). suom. Olli Nuorto. Jyväskylä: Gummerus, 1950 * Päätön enkeli: romaani (Headless angel). suom. Olli Nuorto. Jyväskylä: Gummerus, 1951 * Varokaa kaurista: romaani (Danger from deer). suom. Olli Nuorto. Jyväskylä: Gummerus, 1952 * Tiburon: romaani (Flut und Flamme). suom. Mario Talaskivi. Helsinki: Otava, 1958 * Ballerina: romaani (Theme for ballet). suom. Martta Eskelinen. Helsinki: Otava, 1960 * Päivä sinua varten (Rendezvous in Paris). suom. Oili Suominen. Jyväskylä: Gummerus, 1976. ISBN 951-20-1286-3 ==Lähteet== ==Aiheesta muualla== * Petri Liukkonen, Vicki Baum, Authors' Calendar Luokka:Itävaltalaiset kirjailijat Luokka:Vuonna 1888 syntyneet Luokka:Vuonna 1960 kuolleet
Ingo Schultz

Ingo Schultz, (s. 26. heinäkuuta 1975, Lingen) on saksalainen 400 metrin juoksuun keskittyvä pikajuoksija. Hän on 400 metrin kaksinkertainen arvokisamitalisti. Münchenin EM-kisoissa 2002 hän saavutti kultaa ja Edmontonin MM-kisoissa 2001 hän saavutti hopeaa. Schultz kuului Ateenan olympialaisissa 2004 Saksan viestijoukkueeseen, joka sijoittui finaalissa seitsemänneksi. Samoissa kisoissa hän karsiutui 400 metrillä välierissä. Schultz edustaa Bayer Leverkusenia. Luokka:Saksalaiset pikajuoksijat Luokka:Vuonna 1975 syntyneet Luokka:Elävät henkilöt
Connie Booth

Constance Booth (2. joulukuuta 1944 Indianapolis, Yhdysvallat) on yhdysvaltalainen näyttelijä ja käsikirjoittaja. Booth tunnetaan parhaiten hänen esiintymisistään Ison-Britannian televisiossa. Erityisesti hänet muistetaan roolistaan sisäkkö Pollyna komediasarjassa Pitkän Jussin majatalo, jonka käsikirjoituksen hän oli tehnyt yhdessä silloisen aviomiehensä John Cleesen kanssa. Booth esiintyi myös lukuisissa Monty Python -ryhmän tuotannoissa. == Lähteet == ==Aiheesta muualla== * Luokka:Yhdysvaltalaiset näyttelijät Luokka:Vuonna 1944 syntyneet Luokka:Elävät henkilöt Luokka:Brittiläiset näyttelijät
Hoax

Hoax on huijausviesti, jossa vastaanottajaa pyydetään levittämään viestiä mahdollisimman laajalle. Hoax on tavallisesti sähköpostiviesti, tekstiviesti tai jonkinlainen ketjukirje, jossa valheellisesti esitetään väittämiä esimerkiksi treffihuumeista, kuolemansairaista lapsista tai jonkin ilmaisen tuotteen saamisesta. Hoax koostuu tavallisesti viestistä, jossa houkutellaan vastaanottaja tekemään kirjeestä kopioita ja lähettämään ne yhdelle tai useammalle vastaanottajalle. Hoaxit eivät itsessään ole viruksia tai haittaohjelmia, mutta ne kuormittavat turhaan sähköpostiohjelmia. Ainoa tapa estää hoaxien eli huijausviestien leviäminen on poistaa viesti, eikä lähettää sitä eteenpäin. Kansainvälisesti yleisemmässä merkityksessä hoax tarkoittaa huijaavaa viestiä, jonka tavoite on saada vastaanottaja uskomaan todeksi asia, jonka viestin lähettäjä tietää olevan valhetta. == Sokal Hoax == Sokal Hoax -nimellä kutsutaan tekijänsä mukaan fyysikko Alan Sokalin Social Text -tiedelehteen lähettämää ja lehden vuonna 1996 julkaisemaa artikkelia ”Transgressing the Boundaries: Towards a Transformative Hermeneutics of Quantum Gravity”, jonka tekijä julkaisemisen jälkeen itse paljasti olevan luonnontieteellisten käsitteiden asiantuntematonta lainailua demonstroiva huijaus. == Esimerkkejä hoaxeista == * Mars hoax * Progesterex * Instuction and advice for the young bride The Media Desk, 2006. * Salminen, Pauliina: 13 seksivinkkiä 1800-luvulta: ”Puhu kotitöistä kun mies puuskuttaa menemään”. == Katso myös == * Internethuijaus * Kaupunkitarina * Ketjukirje == Lähteet == == Kirjallisuutta == * == Aiheesta muualla == *Tietoturvayhtiö F-Securen listaus Hoaxeista *Hoaxin määritelmä *Panda Software tiedote Hoaxeista Luokka:Viestintä Luokka:Huijaukset Luokka:Roskaposti Luokka:Internet-kulttuuri Luokka:Englanninkieliset sanat ja sanonnat
Bullet for My Valentine (EP)

Bullet for My Valentine on walesilaisen metalcore-yhtye Bullet for My Valentinen 15. elokuuta vuonna 2004 julkaistu omakustanne EP-levy, joka julkaistiin Isossa-Britanniassa. EP sisältää myös "Hand of Blood" musiikkivideon ja kappale "Cries in Vain" löytyy myös The Poison albumilta. == Kappaleet == # "Hand of Blood" – 3:38 # "Cries in Vain" – 3:59 # "Curses" – 3:58 # "No Control" – 3:33 # "Just Another Star" – 2:55 == Jäsenet == * Matthew 'Matt' Tuck – laulu, kitara * Jason 'Jay' James – basso, taustalaulu * Michael 'Padge' Paget – kitara, taustalaulu * Michael 'Moose' Thomas – rummut Luokka:Vuoden 2004 EP:t Luokka:Bullet for My Valentinen albumit
Dunkerquen neljän päivän ajo

Dunkerquen neljän päivän ajo () on maantiepyöräilyn etappikilpailu, joka ajetaan toukokuun alkupuolella Hauts-de-Francen seudulla Pohjois-Ranskassa. Kilpailu on nimestään huolimatta kestänyt viisi tai kuusi päivää vuodesta 1963 lähtien, jolloin henkilökohtainen aika-ajo tuli mukaan kilpailun ohjelmaan. Vuodesta 2005 kilpailu on kuulunut UCI Europe Touriin. Kilpailun kategorialuokitus on 2.Pro, eli sen yläpuolella ovat vain suuret ympäriajot ja muut UCI World Tour -sarjan kilpailut. ==Voittajat== * 1955 Louis Déprez * 1956 Jan Adriaenssens * 1957 Joseph Planckaert * 1958 Jacques Anquetil * 1959 Jacques Anquetil * 1960 Joseph Planckaert * 1961 Abel Geldermans * 1962 Joseph Groussard * 1963 Joseph Planckaert * 1964 Gilbert Desmet * 1965 Gustaaf Desmet * 1966 Theo Mertens * 1967 Lucien Aimar * 1968 Jean Jourden * 1969 Alain Vasseur * 1970 Willy Vanneste * 1971 Roger De Vlaeminck * 1972 Yves Hézard * 1973 Freddy Maertens * 1974 Walter Godefroot * 1975 Freddy Maertens * 1976 Freddy Maertens * 1977 Gerrie Knetemann * 1978 Freddy Maertens * 1979 Daniel Willens * 1980 Jean-Luc Vandenbroucke * 1981 Bert Oosterbosch * 1982 Frank Hoste * 1983 Leo van Vliet * 1984 Bernard Hinault * 1985 Jean-Luc Vandenbroucke * 1986 Dirk de Wolf * 1987 Herman Frison * 1988 Pascal Poisson * 1989 Charly Mottet * 1990 Stephen Roche * 1991 Charly Mottet * 1992 Olaf Ludwig * 1993 Laurent Desbiens * 1994 Eddy Seigneur * 1995 Johan Museeuw * 1996 Philippe Gaumont * 1997 Johan Museeuw * 1998 Aleksandr Vinokurov * 1999 Michael Sandstod * 2000 Martin Rittsel * 2001 Didier Rous * 2002 Sylvain Chavanel * 2003 Christophe Moreau * 2004 Sylvain Chavanel * 2005 Pierrick Fédrigo * 2006 Roberto Petito * 2007 Matthieu Ladagnous * 2008 Stéphane Augé * 2009 Rui Costa * 2010 Martin Elmiger * 2011 Thomas Voeckler * 2012 Jimmy Engoulvent * 2013 Arnaud Démare * 2014 Arnaud Démare * 2015 Ignatas Konovalovas * 2016 Bryan Coquard * 2017 Clément Venturini * 2018 Dimitri Claeys * 2019 Mike Teunissen * 2020 kilpailua ei järjestetty COVID-19-pandemian vuoksi * 2021 kilpailua ei järjestetty COVID-19-pandemian vuoksi * 2022 Philippe Gilbert * 2023 Romain Grégoire * 2024 Sam Bennett == Lähteet == *Tulokset Memoire du Cyclisme *Tulokset Cycling Archives ==Aiheesta muualla== *Virallinen sivusto Luokka:Hauts-de-France Luokka:Pyöräilykilpailut Ranskassa
Katharina Szelinski-Singer

thumb|Katharina Szelinski-Singer vuonna 2007. thumb|right|"Kleiner Balanceakt" – Szelinski-Singerin pronssiveistos vuodelta 1974 Katharina Szelinski-Singer (24. toukokuuta 1918 – 20. joulukuuta 2010 Berliini) oli saksalainen kuvanveistäjä. Hän syntyi lähellä Šilutėa ja asui vuodesta 1945 Berliinissä. Hän opiskeli Universität der Künste Berlinissä. == Lähteet == Luokka:Saksalaiset kuvanveistäjät Luokka:Vuonna 1918 syntyneet Luokka:Vuonna 2010 kuolleet
Zagros Manuchar

Zagros Manuchar (s. 27. maaliskuuta 1990 Suleimania, Irak) on suomalainen elokuvaohjaaja, käsikirjoittaja ja taiteilija. Hänen elokuviaan on palkittu ja niitä on esitetty lukuisilla elokuvafestivaaleilla. == Elämäkerta == Manuchar saapui Kurdistanista Suomeen 1994 ollessaan 4-vuotias ja kiinnostui aluksi runoudesta ja teatterista, myöhemmin hän kiinnostui elokuvien tekemisestä ja elokuvan mahdollisuuksista ylittää kielelliset ja kulttuuriset rajat 13-vuotiaana. Hän on näytellyt tv- ja draamaelokuvissa kuten Veljet, Pikkuveli ja Elokuu. Manucharin ensimmäinen 60-minuuttinen lyhytelokuva Vastavirtaan valmistui keväällä 2006. Seuraavat lyhytelokuvat Näkökulma ja Vielä tämän hetken ovat julkaistuja, palkittuja ja niitä on esitetty lukuisilla elokuvafestivaaleilla. Manucharin esikoispitkä elokuva Salpa esitettiin Rakkautta ja Anarkiaa -festivaalilla, elokuvan teatteriensi-ilta oli 20. marraskuuta 2013 ja se oli ehdolla muun muassa kansainvälisessä Belfort Entrevues -festivaalin kilpailusarjassa. Manuchar on valmistunut 2021 maisteriksi Taideyliopiston Kuvataideakatemiasta.Zagros Manuchar: Kirjeitä Zagros Manuchar, Pavel Rotts. Kuvataideakatemia. Viitattu 15.7.2022 == Filmografia == === Ohjaukset === * Vastavirtaan, lyhytelokuva, (2006) * Näkökulma, lyhytelokuva, (2007) * Vielä tämän hetken, lyhytelokuva, (2009) * Salpa, pitkä elokuva, (2013) * Kyyneliä, lyhytelokuva, (2021) * Keskusteluja Minan kanssa, lyhytelokuva, (2021) * Omenan tuoksu, lyhytelokuva, (2023) === Näyttelijänä === * Graffiti meissä, Däni, (2006) * Ganes, Remun sisarus, (2007) * Veljet, Jani, (2008) * Pikkuveli, Olavi, (2009) * Elokuu, Freda, (2011) == Lähteet == == Aiheesta muualla == * * * * * * https://nuoret2023.fi/ZAGROS-MANUCHAR-EN Luokka:Suomalaiset elokuvaohjaajat Luokka:Suomalaiset elokuvanäyttelijät Luokka:Vuonna 1990 syntyneet Luokka:Elävät henkilöt
Enkeltenkaupungissa...

Enkeltenkaupungissa... on Pelle Miljoonan Miljoonaliiga-yhtyeen ainoaksi jäänyt studioalbumi vuodelta 1985. Pelle Miljoonalle se on 11. albumi. Vuonna 2002 levystä julkaistiin CD-versio, jossa oli bonus-kappaleina kaksi singlellä julkaistua kappaletta. == Kappaleet == Kaikki kappaleet säveltänyt ja sanoittanut Pelle Miljoona, ellei toisin mainita. A-puoli # # # # # B-puoli # * # # # # CD-bonukset # * # == Tekijät == ===Muusikot=== * Pelle Miljoona: laulu * Tumppi Varonen: laulu, rummut * Stefan Piesnack: kitara ====sekä==== * Jimi Sero: basso * Jimi Sumén: kitara (A4) ===Muut=== * Äänitys ja miksaus: SoundTrack studio * Tuottaja: Jimi Sumén * Kansi: Gogh / Riipinen == Aiheesta muualla == * Albumi Discogs-sivustolla Luokka:Vuoden 1985 albumit Luokka:Vuoden 1985 esikoisalbumit Luokka:Pelle Miljoonan albumit
Jonas Tilly

Jonas Tilly (s. 29. kesäkuuta 1984) on ruotsalainen uimari, joka on erikoistunut vapaauintiin. Tilly voitti EM-kultaa 4x50 metrin vapaauintiviestissä Helsingistä 2006. Hänen lisäkseen Ruotsin joukkueeseen kuuluivat Stefan Nystrand, Petter Styhme ja Marcus Piehl. Ruotsin joukkue ui kyseisessä kilpailussa myös uuden maailmanennätyksen: 1.24,89. Aikaisemmin samana vuonna hän voitti Shanghain lyhyen radan MM-kisoista hopeaa 4x100 metrin vapaauintiviestistä. Tillyn nykyinen seura on Trelleborgs SS. Luokka:Ruotsalaiset uimarit Luokka:Vuonna 1984 syntyneet Luokka:Elävät henkilöt
Aleksandros

Aleksandros (, ”ihmisiä suojeleva/puolustava”; ) on Aleksanteri- ja Alexander- tyypin nimien alkuperäinen kreikankielinen muoto. Nykykreikaksi nimi on Aléxandros (). Ne voivat viitata seuraaviin: * Paris eli Aleksandros, kreikkalaisessa mytologiassa Troijan prinssi * Aleksanteri, nimi ja useita henkilöitä * Alexander, nimi ja useita henkilöitä * Platonísi eli Aléxandros, saari Argo-Saronisten saarten saariryhmässä Kreikassa == Lähteet ==
Tule kotiin Johnny

Tule kotiin Johnny on Pelle Miljoona & Linnunlaulu -yhtyeen debyyttialbumi vuodelta 1987. Pelle Miljoonalle se on 12. albumi. Levystä julkaistiin remasteroitu ja bonus-kappaleella täydennetty CD-versio vuonna 2003. == Kappaleet == Kaikki kappaleet säveltänyt, sanoittanut ja sovittanut Pelle Miljoona, ellei toisin mainita. A-puoli # # # # # B-puoli # * # # # # CD-bonus # * == Tekijät == ===Muusikot=== * Pelle Miljoona: laulu ja akustinen kitara * Stefan Piesnack: kitara * Repa Rantsila: rummut * Tero Siitonen: basso ja taustalaulu ====Mukana==== * Ile Nordström: taustalaulu * Jay Havanna: kosketinsoittimet * Kyynelhelmet kaikki instrumentit: Jimi Sumén & Jay Havanna ===Muut=== * Tuotanto: Jimi Sumén & Pekka Aarnio * Äänitetty SoundTrack-studiossa Helsingissä. ** B1 ja B4 pohjaäänitykset tehty Westside Studiolla Karjaalla. * Kansi: Kari Riipinen & Reija Hirvikoski * 24-bit remasterointi: Pauli Saastamoinen, Finnvox 04/2003 Luokka:Vuoden 1987 albumit Luokka:Vuoden 1987 esikoisalbumit Luokka:Pelle Miljoonan albumit
Saint Eliasin vuoret

Saint Eliasin vuoret () on vuorijono Pohjois-Amerikassa. Se sijaitsee Yhdysvaltain Alaskan ja Kanadalle kuuluvien Yukonin ja Brittiläisen Kolumbian alueilla. Vuorijono on osa Wrangell-St. Eliasin ja Glacier Bayn kansallispuistoja Yhdysvalloissa ja Kluanen kansallispuistoa Kanadassa. Vuorijonon korkein huippu on 5 959 metrinen Mount Logan, joka on Kanadan korkein vuori. == Korkeimmat vuoret == Vuorijonon korkeimmat vuoret: Vuori Korkeus Sijainti Huomautuksia m Mount Logan 5 959 Yukon Kanadan korkein vuori Mount Saint Elias 5 489 Alaska-Yukon Kanadan 2. korkein vuori Mount Lucania 5 226 Yukon Kanadan 3. korkein vuori King Peak 5 173 Yukon Kanadan 4. korkein vuori Mount Steele 5 073 Yukon Kanadan 5. korkein vuori Mount Bona 5 005 Alaska Yhdysvaltain 5. korkein vuori Mount Wood 4 842 Yukon Mount Vancouver 4 812 Yukon Mount Churchill 4 766 Alaska Mount Slaggard 4 742 Yukon Mount Macaulay 4 690 Yukon Mount Fairweather 4 671 Brittiläinen Kolumbia - Alaska Korkein Brittiläisessä KolumbiassaMount Fairweather sijaitsee ainoastaan osittain Brittiläisen Kolumbian alueella. Kokonaan Brittiläisessä Kolumbiassa sijaitseva korkein vuori on Mount Waddington Rannikkovuorilla, 4 019 m. Mount Hubbard 4 577 Yukon Mount Bear 4 520 Alaska Mount Walsh 4 507 Yukon Mount Alverstone 4 439 Alaska-Yukon University Peak 4 410 Alaska McArthur Peak 4 389 Yukon Mount Augusta 4 289 Alaska-Yukon Mount Kennedy 4 250-4300 Yukon Mount Cook 4 196 Alaska-Yukon ==Lähteet== Luokka:Brittiläisen Kolumbian vuoristot Luokka:Yukonin vuoristot Luokka:Alaskan vuoristot
Okanagan

Okanagan, tunnetaan myös nimillä Okanagan Valley ja Okanagan Country, on alue Kanadalle kuuluvassa Brittiläisen Kolumbian provinssissa. Alueella sijaitsee Okanaganjärvi ja Okanaganjoki. Vuonna 2001 alueen asukasluku oli 297 601\. Sen keskeisin kaupunki on Kelowna. Pinta-alaltaan alue on 20 829 neliökilometrin suuruinen. Alueen nimi juontuu okanaganinkielisestä sanasta S-Ookanhkchinx. Alue sai ensimmäiset eurooppalaiset asuttajansa 1800-luvun toisella puoliskolla. Se on nykyisin suosittu vapaa-ajanviettokohde. Alueella harjoitetaan myös viininviljelystä. Luokka:Brittiläisen Kolumbian maantiede Luokka:Laaksot
Sadepäivän ihmisiä

Sadepäivän ihmisiä on Pelle Miljoona & Linnunlaulu -yhtyeen toinen ja viimeiseksi jäänyt albumi vuodelta 1989. Pelle Miljoonalle se on 13. albumi. Levystä ilmestyi remasteroitu ja bonus-kappaleilla täydennetty CD-versio 23. helmikuuta 2005. == Kappaleet == Kaikki kappaleet säveltänyt ja sanoittanut Pelle Miljoona, paitsi (A5) Tero Siitonen - Pelle Miljoona. A-puoli # # # # # B-puoli # * # # # # CD-bonukset # * # == Tekijät == ===Muusikot=== * Pelle Miljoona: laulu, kitara, huuliharppu * Repa Rantsila: rummut * Stefan Piesnack: kitara * Tero Siitonen: basso, laulu, kitara, mandoliini ====Sekä==== * Ismo Alanko: sello (B4) * Mauri Sumén: haitari (A2), (A3) * Wando Suvanto: taustalaulut ===Muut=== Äänitys, miksaus ja tuotanto: Kenzo Kalen Kansi: Riipinen / Hirvikoski (Siamese Cats) Luokka:Pelle Miljoonan albumit Luokka:Vuoden 1989 albumit
Classic Brugge–De Panne

Classic Brugge–De Panne on nykyään yksipäiväinen maantiepyöräilykilpailu, joka käydään maaliskuun lopulla puolitoista viikkoa ennen Flanderin ympäriajoa. Se käytiin aiemman nimensä Driedaagse van De Panne-Koksijde mukaisesti vuosina 1977–2017 kolmipäiväisenä miesten etappikilpailuna De Pannen ja Koksijden kuntien alueella Länsi-Flanderissa Belgiassa Pohjanmeren rannalla joko maaliskuun lopulla tai huhtikuun alussa. De Pannen kolmen päivän ajo käytiin tuolloin arkipäivinä ennen saman viikon sunnuntaina ajettua Flanderin ympäriajoa. Vuodesta 2018 kilpailu on järjestetty yksipäiväisenä ja viikkoa aiempaa aiemmin. Samalla miesten kilpailua seuraavana päivänä alettiin järjestää UCI Women's World Touriin kuuluvaa naisten kilpailua. Miesten kilpailu on kuulunut UCI World Tour -sarjaan vuodesta 2019 lähtien. ==Miesten tulokset== == Naisten voittajat == *2018 Jolien D'Hoore *2019 Kirsten Wild *2020 Lorena Wiebes *2021 Grace Brown *2022 Elisa Balsamo *2023 Pfeiffer Georgi *2024 Elisa Balsamo == Lähteet == * Miesten tulokset Pro Cycling Stats -sivustolla *Naisten tulokset Pro Cycling Stats -sivustolla *Tulokset Memoire du Cyclisme -tietokannassa === Viitteet === == Aiheesta muualla == *Virallinen sivusto Luokka:Pyöräilykilpailut Belgiassa Luokka:UCI World Tour Luokka:UCI Women's World Tour
Nipigonjärvi

Nipigonjärvi () on järvi Ontarion provinssin luoteisosassa, Kanadassa. Se on 4 848 neliökilometrin pinta-alallaan kokonaan Ontarion rajojen sisällä sijaitsevista järvistä suurin. Järvi sijaitsee noin 320 metriä merenpinnan yläpuolella, noin 130 kilometriä koilliseen Thunder Baystä. Järven ulosvirtaus on 1940-luvulta lähtien ohjattu kulkemaan 48-kilometrisen Nipigonjoen kautta 76 metriä alemmas Yläjärveen mahdollistaen näin kolmen vesivoimalan tuotannon Nipingonjoessa. Nipigonjärven suurin syvyys on 165 metriä. Järvessä on monia saaria. Sen suurimpia saaria ovat Caribou Island, Geikie Island, Katatota Island, Kelvin Island, Logan Island, Murchison Island, Murray Island ja Shakespeare Island. Järven nimi on intiaanikieltä ja tarkoittaa "syvää, kirkasta vettä". 1700-luvulla alueella nykyisin asuvat ajiwbat syrjäyttivät alueella aiemmin asuneet creet. Ensimmäisiin tunnettuihin eurooppalaisiin vierailijoihin alueella kuuluvat Pierre-Esprit Radisson ja Des Groseilliers (1659-60), isä Allouez (1667) sekä vuonna 1684 Fort La Touretten järven koillisrannalle Hudson's Bay Companyn synnyttämän kilpailun vuoksi rakentanut Daniel Dulhut. ==Lähteet== Luokka:Ontarion järvet Luokka:Saint Lawrencen vesistö
Ortodoksinen seurakuntaviesti

Ortodoksinen seurakuntaviesti oli Viitosten eli Ilomantsin, Joensuun, Lieksan, Nurmeksen ja Taipaleen ortodoksisten seurakuntien julkaisema aikakaus- ja tiedotuslehti, joka jaettiin ilmaiseksi kaikille seurakunnan jäsenille. Lehti ilmestyi vuosina 1971-2011 neljästä kahdeksaan kertaan vuodessa. Vuoden 2012 alusta lehden korvasi Karjalan hiippakunnan yhteinen tiedotuslehti Aamun Koitto. Ortodoksisen seurakuntaviestin viimeisenä päätoimittajana toimi rovasti Iivo Suvanto. Häntä ennen päätoimittaja oli rovasti Kalevi Kokkonen. ==Lähteet== ==Aiheesta muualla== * Ortodoksisen seurakuntaviesti-lehtien nettiarkisto Luokka:Ortodoksiset lehdet Luokka:Ilmestymästä lakanneet suomalaiset kristilliset aikakauslehdet
Baffininlahti

Baffininlahti (, ) on määritelmästä riippuen joko Pohjois-Atlantin osa tai Pohjoisen jäämeren sivumeri Grönlannin ja Kanadan arktisten saarten (Baffininsaari) välissä. Baffininlahti on pituudeltaan noin 1 450 kilometriä. Merialueen pinta-ala on 689 000 neliökilometriä. Merialueen keskellä on 2 100-metrinen syvänne (Baffin Hollow). Lahti on osa Luoteisväylää. Lahti on suuren osan vuotta sumun peitossa ja myös Labradorinvirran kuljettamat jäävuoret haittaavat merenkulkua. Baffininlahtea yhdistää Atlantin valtamereen Davisinsalmi ja Pohjoiseen jäämereen Naresinsalmi. == Historia == Vuonna 1585 englantilainen löytöretkeilijä John Davis purjehti ensimmäisenä ihmisenä Baffininlahdelle. William Baffin (1584–1622) ja kävi seudulla 1614 Luoteisväylää etsiessään. Kaikkiaan hän teki viisi matkaa Pohjoiselle jäämerelle ja saavutti Baffininlahden vuonna 1616. Näiden matkojen aikana todistettiin, ettei Hudsoninlahti kuulu Luoteisväylän reittiin. == Merialueen rajat == Kansainvälinen hydrografinen järjestö (IHO) määrittelee Baffininlahden rajat seuraavasti (1953): * Pohjoisraja: Ellesmerensaaren Cape Sheridania () ja Grönlannin Bryantinniemeä (Cape Bryant eli Kap Bryant) yhdistävä linja * Itäraja: Grönlannin länsirannikko. * Eteläraja: leveysastetta 70 °N seuraten Grönlannista ja Baffininsaareen * Länsiraja: Luoteisväylien merialueen itäraja. Baffininlahtea ympäröiviä merialueita ovat IHO:n alueluokittelun mukaan Davisinsalmi etelässä, Luoteisväylät lännessä ja Lincolninmeri pohjoisessa. ==Lähteet== == Aiheesta muualla== *Opslag nr. 8. Grønlandskort, Geologiske kort 1: 2 500 000 udsnit 8 eli Tanskan GEUSin geologinen kartta (1:2 500 000) osasta Grönlannin pohjoisrantaa, johon IHO:n määrittelemän Baffininlahden pohjoisrajan toinen nurkkapiste "Kap Bryant" on merkitty (De Nationale Geologiske Undergørelser for Danmark og Grønland -karttasarja) (geus.dk) *Yhdysvaltalainen ilmailukartta A-5 Wikimedia Commonsissa, josta kartasta löytyy Baffininlahden toisen pohjoisen nurkkapisteen "Cape Sheridan" sijainti (ilmailutiedot 2/1990). * * Luokka:Kanadan lahdet Luokka:Tanskan lahdet Luokka:Seulonnan keskeiset artikkelit
MOB-vene

MOB-vene (man over board eli 'mies yli laidan') on nopea pelastusvene , jota käytetään mies yli laidan -tilanteessa. SOLAS-yleissopimuksen (Safety Of Life At Sea) mukaan MOB-vene on kyettävä laskemaan nopeasti aluksen liikkuessa viiden solmun nopeudella. MOB-veneen miehistön on laivan sijainnista maailmalla riippuen yleisesti käytettävä joko pelastautumispukua tai AES-pukua (Antiexposure Suit). Miehistön tulee käyttää aina myös pelastusliivejä. Esimerkiksi merentutkimusalus Arandalla MOB-veneen miehittävät vahtiperämies, vahtimies sekä stopparimestari. == Onnettomuuksia == *Heinäkuussa 2001 yksi ihminen kuoli MOB-veneen pudottua norjalaiselta M/S Antares -alukselta. Onnettomuus tapahtui Uudenkaupungin satamassa. *Marraskuussa 2004 kolme ihmistä loukkaantui MOB-veneen pudottua kreikkalaiselta M/S Superfast VIII -alukselta. Onnettomuus tapahtui Hangon satamassa. == Lähteet == == Aiheesta muualla == *Itämeriportaali: MOB-vene Luokka:Veneet
Viveka Eriksson

Viveka Eriksson (s. 18. elokuuta 1956) on ahvenanmaalainen poliitikko. Hän toimi Ahvenanmaan maakuntahallituksen maaneuvoksena vuosina 2007–2011. Eriksson on Ahvenanmaan liberaalien puheenjohtaja vuodesta 2003 alkaen. Hän on ollut maakuntapäivien jäsen vuosina 1995–2007, joista vuosina 2001–2005 hän oli maakuntapäivien puheenjohtaja. Eriksson kannattaa Ahvenanmaalle omaa edustajaa Euroopan parlamenttiin.Osa ahvenanmaalaisista aikoo boikotoida EU- äänestystä Hänen puolisonsa on Olof Erland. == Lähteet == Luokka:Vuonna 1956 syntyneet Luokka:Elävät henkilöt Luokka:Ahvenanmaan maaneuvos
Kranjska Gora

Kranjska Gora (, ) on taajama Gorenjskan perinteisellä alueella luoteisessa Sloveniassa. Se on Kranjska Goran kunnan keskustaajama. Kaupungissa on 1 452 asukasta ja pinta-ala on 44,7 km2. == Aiheesta muualla == * Kotisivut Luokka:Kranjska Goran kunta
Gökhan Inler

Gökhan İnler (s. 27. kesäkuuta 1984 Olten, Sveitsi) on sveitsiläinen jalkapalloilija, joka edustaa Turkin Superliigassa pelaavaa Başakşehiria. Hän on pelipaikaltaan keskikenttäpelaaja. İnlerillä on myös Turkin kansalaisuus. Hänen vanhempansa ovat turkkilaisia. İnler aloitti ammattilaisuransa Aaraun riveissä vuonna 2004. Vuonna 2006 hän siirtyi Zürichiin. Zürichin riveissä İnler saavutti kaksi liigamestaruutta. Vuodet 2007–2015 hän pelasi Italian Serie A:ssa, ensimmäiset neljä kautta Udinesessa ja jälkimmäiset neljä Napolissa. Hän oli voittamassa Napolissa kahta Italian cupin mestaruutta. Elokuussa 2015 İnler siirtyi Englannin Valioliigan Leicester Cityyn kolmivuotisella sopimuksella. Hän pelasi Leicesterin mestaruuteen päättyneellä kaudella 2015–2016 viidessä valioliigaottelussa, mikä oli minimimäärä, että hän sai Valioliigan mestaruusmitalin. Hän siirtyi kesällä 2016 ilmaissiirrolla Beşiktaşiin, jossa pelasi 14 sarjaottelua seuran voittaessa Turkin Superliigan mestaruuden kaudella 2016–2017. Kesällä 2017 hän siirtyi toiseen istanbulilaisseuraan Başakşehiriin, jossa on maaliskuuhun 2020 mennessä pelannut 40 liigaottelua. Sveitsin maajoukkueessa İnler debytoi Venezuelaa vastaan syyskuussa 2006. Ensimmäisen maaottelumaalinsa hän teki Jamaikaa vastaan maaliskuussa 2007. MM-kilpailuissa hän pelasi kolme ottelua 2010 ja neljä ottelua 2014. Hän pelasi kolme ottelua EM-kilpailuissa 2008. Viimeksi hän on pelannut maajoukkueessa marraskuussa 2015. ==Saavutukset== *Sveitsin mestaruus 2006, 2007 *Englannin mestaruus 2016 *Turkin mestaruus: 2017 *Italian Cup 2012, 2014 *Italian Supercup 2014 == Lähteet == ==Aiheesta muualla== *Viralliset kotisivut *Profiili Udinesen sivuilla Luokka:Sveitsiläiset jalkapalloilijat Luokka:Vuonna 1984 syntyneet Luokka:Elävät henkilöt
Susan Blakeslee

Susan Blakeslee (s. 27. tammikuuta 1956) on ääninäyttelijä, joka tunnetaan parhaiten animaatiosarjasta Fairly Odd Parents, sekä ollessaan ilkeän äitipuolen leidi Tremainen äänenä elokuvissa Tuhkimo 2: Unelmien prinsessa ja Tuhkimo 3 – Taikansa kutakin. ==Ura== Blakeslee aloitti uransa 1990-luvun puolivälissä ja teki ensimmäisiä äänirooleja animaatioihin, kuten Cow & Chicken ja Angry Beavers. Vuonna 2001 Blakeslee tuli tunnetuksi, kun hän sai ensimmäisen pääroolinsa Fairly Odd Parentsista. Hän ääninäyttelee sarjassa Timmyn äitiä sekä haltiakummi Wandaa. Elokuvassa Shrek kolmas Blakeslee toimii ilkeän kuningattaren äänenä. Blakeslee on tehnyt äänirooleja videopeliin EverQuest II sekä Kingdom Hearts, BioShock - ja God of War -pelisarjoihin. ==Aiheesta muualla== * Voice Chasers Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Amerikanenglantilaiset Luokka:Vuonna 1956 syntyneet Luokka:Elävät henkilöt
Sotilaskivääri m/39

Sotilaskivääri m/39 (lempinimiltään Ukko-Pekka) oli Suomen puolustusvoimien käyttämä versio Mosin Nagant M/91 -pulttilukkokivääristä. Sitä "valmistettiin" vanhoista osista kokoamalla noin 100 000 kappaletta. Jalkaväenkivääri on saanut Ukko-Pekka-lempinimensä suojeluskuntatoiminnasta sekä erityisesti kivääriharrastusammunnastaan tunnetun tasavallan presidentti Pehr Evind Svinhufvudin mukaan. thumb|7.62x53R-patruunoita ==Yleiskuvaus== Aseen kaliiperi on 7,62x53R (muualla maailmassa suurin osa valmistetuista aseista ja patruunoista käyttää hiukan erilaisia mittoja sekä merkintää 7.62x54R). Aseessa on avotähtäimet: hahlo, jonka koroa voidaan säätää, sekä jyvä, jota voidaan säätää sivusuunnassa. Jyviä on korkeudeltaan erilaisia, jolloin piippu- ja tähtäinlinja saadaan säädettyä eri aseiden välillä identtiseksi, mikäli patruunan ominaisuudet ovat samat. ==Puuosat== Tukki on nykyaseisiin verrattuna pitkä ja ”full stock” -mallia. Puu toisaalta suojaa piippua, mutta vääntyillessään ja piippua taivuttaessaan voi aiheuttaa huomattavia osumavirheitä. 1930-luvulla perustetun erillisen tukkikomitean työn lopputuloksena m39:llä on ”pistooliperämallinen” tukki. Kantohihnalle m39:ssä on neljä eri kiinnityskohtaa, joiden avulla on optimoitu aseen kuljetusta kävellen, ratsastaen, pyöräillen ja hiihtäen. Pitkää tukkia on valmistettu eri puulajeista. Suomessa tyypillistä on tukkiin tehty liimattu jatkos. ==Suomalainen m/39== Vanhoja osia kierrätettiin ja alkuperäisten valmistajien tehdasmerkit, tai tilaajien vaakunat on lukkorungoista viilattu tai jyrsitty pois. Sota-ajan piiput olivat suomalaisia. ==Tekniset tiedot== Ukko-Pekka M39 *Kaliiperi: 7,62 mm X 53 R *Pituus: 1 187 mm *Piipun pituus: 685 mm *Paino: 4,5 kg *Lipas: kiinteä 5 patruunaa *Prototyyppi: 1939 ==Aiheesta muualla== * *Timo Hyytinen: Arma Fennica 1 : Suomalaiset aseet, Arma Fennica Oy, Jyväskylä 1985 ISBN 951-99681-6-4 *Timo Hyytinen: Arma Fennica 2 : Sotilasaseet, Arma Fennica Oy, Jyväskylä 1987 ISBN 951-99887-0-X *Timo Hyytinen, Sako-aseet 1921-2000, Arma Fennica Oy, ISBN 876-952-5687-17-0 Jyväskylä 2012 * 7.62x54r.net: Finnish M39 *Suomalainen asekeräily: jalkaväenkivääri M/39 * Mosin-Nagant.net: The Model 1939 Of Finland * The Last of Mosin-Nagants * Jalkaväenkivääri M/39 Luokka:Kiväärit Luokka:Suomen puolustusvoimien kalusto Luokka:Jatkosodan aseet Luokka:Lapin sodan aseet
Scottie Ray

Scott Ray (s. 4. kesäkuuta 1964Anime News Network Viitattu 25.6.2009 Milwaukee, Wisconsin) on yhdysvaltalainen ääninäyttelijä, joka on työskennellyt enimmäkseen 4Kids Entertainmentilla. Hän on muun muassa ääninäytellyt Silppuria Teini-ikäisissä mutanttininjakilpikonnissa ja dubannut englanniksi Zane Truesdalea Yu-Gi-Oh! GX:ssä. == Ääniroolit == Ilmestymisvuosi TV-Sarja/elokuva Rooli Huom. 2016 Pokémon-elokuva: Volcanion ja mekaaninen ihme Nikola Dub 2013 Pokémon-elokuva: Genesect ja legenda herää Punainen Genesect Dub 2009 Teenage Mutant Ninja Turtles: Turtles Forever Silppuri 2007 Ah! My Goddess: Flights of Fancy Hikozaemon Otaki, sivuäänet Dub 2006–2008 Chaotic sivuäänet 2005–2008 Yu-Gi-Oh! GX Zane Truesdale Dub 2005–2006 G.I. Joe: Sigma 6 Long Range 2005–2007 One Piece Chaka Dub 2005 Paljon melua Maggiesta Stink bugin isä 2005 Tokyo Mew Mew Mark, Deep Blue Dub 2004 Yu-Gi- Oh! – elokuva Anubis 2003–2009 Teini-ikäiset mutanttininjakilpikonnat Silppuri 2000–2018 Pokémon Drake, Alder, sivuäänet Dub 2000 Celebrity Deathmatch sivuäänet == Lähteet == == Aiheesta muualla == * TV.com * AOL television * Voice Chasers * CrystalAcids Luokka:Yhdysvaltalaiset ääninäyttelijät Luokka:Vuonna 1964 syntyneet Luokka:Elävät henkilöt
In for a Penny – Raves & Faves

In for a Penny – Raves & Faves on Sladen vuonna 2007 julkaistu kokoelma- albumi. ==Kappaleet== #Shape of Things to Come #C'Mon C'Mon #Sweet Box #In Like a Shot From My Gun # Wonderin' Y #How D'You Ride #Move Over #Don't Blame Me #Do We Still Do It #When the Lights Are Out #Them Kinda Monkeys Can't Swing #Thanks for The Memory (Wham Bam Thank You Mam) #In for a Penny #Let's Call It Quits #Burning in the Heat of Love ==Kokoonpano== *Noddy Holder *Jim Lea *Dave Hill *Don Powell Luokka:Vuoden 2007 kokoelma-albumit Luokka:Sladen kokoelma- albumit
Nuoret miehet

Nuoret miehet (engl. Young Men) on Myöhempien Aikojen Pyhien Jeesuksen Kristuksen kirkossa toimiva apujärjestö, joka järjestää toimintaa 12-18-vuotiaille pojille ja nuorille miehille. Kaksitoistavuotiaina pojat voidaan vihkia Aaronin pappeuden alempaan asteeseen, diakoneiksi. Samalle he eroavat Alkeisyhdistyksestä ja liittyvät Nuoriin miehiin. Nuoret miehet mielletään lähinnä Aaronin pappeuden apujärjestöksi, jonka tehtävänä on auttaa nuoria miehiä kasvamaan pappeudessa. Järjestö perustettiin 1875 nimellä Nuorten miesten valistuskerho. Nuoret miehet on järjestetty ryhmiin heidän pappeuden asteensa mukaan. Niinpä 12- ja 13-vuotiaat diakonit toimivat yhtenä ryhmänä, 14- ja 15-vuotiaat opettajat omanaan ja 16- ja 17-vuotiaat papit omanaan. 18-vuotiaana nuoret miehet vihitään yleensä Melkisedekin pappeuden virkaan vanhimmaksi, jolloin hänen jäsenyytensä Nuorissa miehissä päättyy. Tämä tapahtuu kuitenkin vasta, kun nuori mies on siihen itse valmis. Nuorten miesten toiminnan tarkoitus on lisätä nuorien hengellisyyttä ja auttaa heitä kasvamaan henkisesti ja hengellisesti. Järjestön tavoitteena on auttaa nuoria miehiä toteuttamaan Aaronin pappeuden ihanteita ja kasvattaa heitä Melkisedekin pappeuteen ja temppelitoimituksiin. Sen tavoitteena on myös ohjata nuoria miehiä lähtemään lähetystyöhön. Toiminnan päämääränä on myös kasvattaa nuoria miehiä isyyteen ja aviomieheksi sekä osoittamaan kunnioitusta naisille, äideille ja tyttärille. Nuoret miehet järjestävät vapaa- ajantoimintaa, joka usein on urheilu- tai kulttuuripainotteista. Myös seikkailutoimintaa, retkiä ja matkoja voidaan järjestää. Nuoret miehet tekevät yhteistyötä Nuorten naisten erilaisissa vapaa-ajan aktiviteeteissa ja palveluprojekteissa. Nuorille järjestetään esimerkiksi yhteisiä retkiä, illanviettoja ja tanssiaisia. Vaarnan alueella järjestettävät nuorten yhteiset konferenssit (Suomessa yleensä nimellä Rautakaide) ovat tärkeä toimintamuoto nuorille. Luokka:Myöhempien aikojen pyhien Jeesuksen Kristuksen kirkon järjestöt